CELEX: 32010D0085
Language: mt
Date: 2010-02-09 00:00:00
Title: 2010/85/: Deċiżjoni tal-Kummissjoni tad- 9 ta’ Frar 2010 li tistabbilixxi l-klassijiet ta’ prestazzjoni tar-reazzjonijiet għan-nirien ta’ ċerti prodotti għall-bini fir-rigward tal-kontrabjut tas-siment, kontrabjut tas-sulfat tal-kalċju u kontrabjut tal-art tar-reżina sintetika (notifikata bid-dokument numru C(2010) 772) (Test b’relevanza għaż-ŻEE)

11.2.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 38/17
            
         DEĊIŻJONI TAL-KUMMISSJONI
   tad-9 ta’ Frar 2010
   li tistabbilixxi l-klassijiet ta’ prestazzjoni tar-reazzjonijiet għan-nirien ta’ ċerti prodotti għall-bini fir-rigward tal-kontrabjut tas-siment, kontrabjut tas-sulfat tal-kalċju u kontrabjut tal-art tar-reżina sintetika
   (notifikata bid-dokument numru C(2010) 772)
   (Test b’relevanza għaż-ŻEE)
   (2010/85/UE)
   IL-KUMMISSJONI EWROPEA,
   Wara li kkunsidrat it-Trattat dwar l-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 89/106/KEE tal-21 ta’ Diċembru 1988 dwar l-approssimazzjoni ta’ liġijiet, regolamenti u dispożizzjonijiet amministrattivi tal-Istati Membri dwar il-prodotti għall-bini (1), u b’mod partikulari l-Artikolu 20(2) tagħha,
   Billi:
   
               (1)
            
            
               Id-Direttiva tal-Kunsill 89/106/KEE tipprevedi li biex jiġu kkunsidrati livelli differenti ta’ ħarsien għax-xogħlijiet ta’ bini fuq livelli nazzjonali, reġjonali jew lokali, jista’ jkun meħtieġ li jiġu stabbiliti fid-dokumenti interpretattivi, klassijiet li jikkorrispondu mal-prestazzjoni tal-prodotti fir-rigward ta’ kull rekwiżit essenzjali. Dawn id-dokumenti ġew ippubblikati bħala l-“Komunikazzjoni tal-Kummissjoni fir-rigward tad-dokumenti interpretattivi tad-Direttiva 89/106/KEE (2).”
            
         
               (2)
            
            
               Fir-rigward tar-rekwiżit essenzjali għas-sikurezza f’każ ta’ nirien, id-dokument interpretattiv Nru 2 jelenka għadd ta’ miżuri interrelatati li flimkien jagħtu definizzjoni tal-istrateġija tas-sikurezza kontra n-nirien li għandha tiġi żviluppata b’modi differenti fl-Istati Membri.
            
         
               (3)
            
            
               Id-dokument interpretattiv Nru 2 jidentifika waħda minn dawk il-miżuri bħala l-limitazzjoni tal-bidu u tal-firxa tan-nar u d-duħħan f’żona partikolari billi jiġi limitat il-potenzjal tal-prodotti tal-bini li jikkontribwixxu għall-iżvilupp sħiħ tan-nirien.
            
         
               (4)
            
            
               Il-livell ta’ din il-limitazzjoni jista’ jiġi espress biss f’termini tal-livelli differenti ta’ prestazzjoni tar-reazzjonijiet għan-nirien tal-prodotti fl-applikazzjoni aħħarija tagħhom.
            
         
               (5)
            
            
               Bħala soluzzjoni armonizzata, ġiet adottata sistema ta’ klassijiet fid-Deċiżjoni tal-Kummissjoni 2000/147/KE tat-8 ta’ Frar 2000 li timplementa d-Direttiva tal-Kunsill 89/106/KEE rigward il-klassifikazzjoni tal-prestazzjoni tar-reazzjonijiet għan-nirien tal-prodotti għall-bini (3).
            
         
               (6)
            
            
               Fil-każ ta’ kontrabjut tas-siment, kontrabjut tas-sulfat tal-kalċju, kontrabejt tar-reżina sintetika, kontrabjut tal-materjal u tal-art huwa neċessarju li tintuża l-klassifikazzjoni stabbilita fid-Deċiżjoni 2000/147/KE.
            
         
               (7)
            
            
               Il-kapaċità tal-prestazzjoni tar-reazzjonijiet għan-nirien ta’ ħafna mill-prodotti u/jew materjali għall-bini, skont il-klassifikazzjoni stipulata fid-Deċiżjoni 2000/147/KE, hija stabbilita sewwa u magħrufa biżżejjed mir-regolaturi tan-nirien fl-Istati Membri, tant li ma jeħtieġu l-ebda testijiet għal din il-karatteristika partikolari ta’ prestazzjoni.
            
         
               (8)
            
            
               Il-miżuri stipulati f’din id-Deċiżjoni huma skont l-opinjoni tal-Kumitat Permanenti dwar il-Bini,
            
         ADOTTAT DIN ID-DEĊIŻJONI:
   Artikolu 1
   Il-prodotti u/jew il-materjali għall-bini li jissodisfaw ir-rekwiżiti kollha tal-karatteristika tal-karatteristiċi ta’ prestazzjoni “reazzjonijiet għan-nirien” mingħajr ħtieġa ta’ aktar testijiet huma stipulati fl-Anness.
   Artikolu 2
   Il-klassijiet speċifiċi li għandhom jiġu applikati għal prodotti u/jew materjali differenti għall-bini, skont il-klassifikazzjoni tar-reazzjonijiet għan-nirien adottata fid-Deċiżjoni 2000/147/KE, huma stipulati fl-Anness ta’ din id-Deċiżjoni.
   Artikolu 3
   Il-prodotti għandhom jiġu kkunsidrati f’rabta mal-applikazzjoni tal-użu aħħari tagħhom, fejn rilevanti.
   Artikolu 4
   Din id-Deċiżjoni hija indirizzata lill-Istati Membri.
   
      Magħmula fi Brussell, id-9 ta’ Frar 2010.
      
         
            Għall-Kummissjoni
         
         Günter VERHEUGEN
         
            Viċi President
         
      
   
   
      (1)  ĠU L 40, 11.2.1989, p. 12.
   
      (2)  ĠU C 62, 28.2.1994, p. 1.
   
      (3)  ĠU L 50, 23.2.2000, p. 14.
   
      ANNESS
      It-tabelli stabbiliti f’dan l-Anness, jelenkaw prodotti u/jew materjali għall-bini li jissodisfaw ir-rekwiżiti kollha tal-karatteristika tal-prestazzjoni ta’ reazzjonijiet għan-nirien mingħajr ħtieġa ta’ testijiet.
      
         Tabella 1
      
      
         Klassijiet ta’ reazzjonijiet għan-nirien għal kontrabjut tas-siment u kontrabjut tas-sulfat tal-kalċju
      
      
                  Prodott (1)
                  
               
               
                  Ħxuna massima ta’ saff
                  (mm)
               
               
                  Kontenut organiku
                  (% f’piż)
               
               
                  Klassi (2)
                  
               
            
                  Kontrabjut tas-siment skont EN 13813
               
               
                  30 
               
               
                  < 20
               
               
                  E
               
            
                  Kontrabjut tas-sulfat tal-kalċju skont EN 13813
               
            
         
      
         Tabella 2
      
      
         Klassijiet ta’ reazzjonijiet għan-nirien għal kontrabjut tal-art tar-reżina sintetika
      
      
                  Prodott (3)
                  
               
               
                  Ħxuna massima ta’ saff
                  (mm)
               
               
                  Kontenut organiku
                  (% f’piż)
               
               
                  Klassii (4)
                  
               
            
                  Kontrabjut tal-art tar-reżina sintetika mhux mimlija b’ b’materjal li jgħaqqad magħmul mir-reżina tal-Epossi jew reżina tal-Polyurethane jew reżina tal-Polymethylmethacrylates jew reżina tal-Vinylester b’konformità ma’ EN 13813
               
               
                  4 
               
               
                  100 
               
               
                  E jew Efl
                  
               
            
                  Kontrabjut tal-art tar-reżina sintetika mimlija b’materjal li jgħaqqad magħmul mir-reżina tal-Epossi jew ir-reżina tal-Polyurethane jew ir-reżina tal-Polyurethane jew ir-reżina tal-Vinylester u mimlija b’aggregati minerali b’konformità ma’ EN 13813
               
               
                  10 
               
               
                  < 75
               
            
                  Kontrabjut tal-art tar-reżina sintetika mimlija b’materjal li jgħaqqad imferrex bir-ramel tas-silika u b’materjal li jgħaqqad magħmul mir-reżina tal-Epossi jew reżina tal-Polyurethane jew reżina tal-Polymethylmethacrylates jew reżina tal-Vinylester u mimlija b’aggregati minerali b’konformità ma’ EN 13813
               
               
                  10 
               
               
                  < 75
               
            
         (1)  Immuntati fuq sottostrat ta’ mill-inqas klassi D-s2,d0 bi ħxuna minima ta’ 12 mm u b’densità minima ta’ 680 kg/m3.
      
         (2)  Il-Klassi E kif prevista fit-Tabella 1 tal-Anness tad-Deċiżjoni tal-Kummissjoni 2000/147/KE meta l-kontrabejt ikun użat bħala saff ta’ bażi.
      
         (3)  Immuntati fuq sottostrat ta’ mill-inqas klassi A2-s1,d0 bi ħxuna minima ta’ 6 mm u b’densità minima ta’ 1 800 kg/m3.
      
         (4)  Il-Klassi E kif prevista fit-Tabella 1 tal-Anness għad-Deċiżjoni tal-Kummissjoni 2000/147/KE meta l-kontrabejt ikun użat bħala saff ta’ bażi, jew Klassi Efl kif ipprovdut fit-Tabella 1 tal-Anness għad-Deċiżjoni tal-Kummissjoni 2000/147/KE meta l-kontrabejt ikun użat bħala saff ta’ kopertura.